# darbet
## Brezhoneg
### Etimologiezh

    Savet diwar ur verb darbout, pe darvout

### Anv-gwan

darbet /ˈdarbɛt/
* Bezañ (bet) darbet da unan/un dra bennak ober ; gant eo (ral)
** Rinklet en deus war ar c'hinvi lampr ha darbet eo bet dezhañ kouezhañ war stern e groc'hen. — (Goulc'han Kervella, Brezel ar Rigadell, Al Liamm, 1994, p. 12.)
** Da bet ha pet ofiser gall eo bet darbet a-c'houdevez kouezhañ a-stok o c'horf... — (Jarl Priel, Amañ hag Ahont, Al Liamm, 1957, p. 19.)
* Bezañ darbet da unan/un dra bennak ober ; gant voe
** Pa lennas homañ al lizher ec'h eas kement a droug enni ma voe darbet dezhi foeltriñ. — (Fañch an Uhel, Kontadennoù ar Bobl/1, Al Liamm, 1984, p. 104.)
** Al lezvamm diaoulez a voe darbet dezhi foeltriñ gant an droug a oa enni. — (Fañch an Uhel, Kontadennoù ar Bobl/1, Al Liamm, 1984, p. 106.)
** Ma voe darbet dezhañ koll e benn. — (Fañch an Uhel, Kontadennoù ar Bobl/2, Al Liamm, 1985, p. 138.)
** Darbet 'voe dezhi semplañ gant ar spont. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 31.)
** Darbet e voe dezhañ mont born, ... — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 39.)
** Darbet e voe d'in laoskat eur skrijadenn : ... — (Erwan ar Moal, Pipi Gonto, Kemper, 1925, p. 156.)
** Janedig a voe darbet d'ezi sempla... — (Tad Medar, Diwar c'hoarzin..., Ar Vuhez Kristen, Rosko, 1945, p. 165.)
** [...] ma voe darbet da Laouig, en deiz all, tapa eur prosez diwar goust e sivienn. — (Tad Medar, Diwar c'hoarzin..., Ar Vuhez Kristen, Rosko, 1945, p. 168.)
** ..., ma voe darbet d'ar breur Arturo mont e-biou hep he gwelout. — (Youenn Drezen, Sizhun ar Breur Arturo, Al Liamm, 1971, p. 21.)
** Darbet e voe d'e veskennad rom chom a-dreuz etre e deod hag aval e c'houzoug... — (Jakez Konan, Lannevern e kañv ha danevelloù all, Al Liamm, 1980, p. 20.)
** Tonton Vernon a voe darbet dezhañ mont a-benn e-barzh ar c’harr dirazañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 31.)
** ..., al lestr a voe darbet d'ezan mont da goll ; ... — (G. MILIN, Gwechall-goz e oa..., Kemper, 1924, p. 14.)
** ..., darbet e voe din mont war wakaat, ... — (Jarl Priel, Va Zammig Buhez, Al Liamm, 1954, p. 67.)
* Bezañ (bet) darbet da unan/un dra bennak ober ; gant oa peurvuiañ
** Yann ar C'herneis a oa bet darbet dezhañ, ur wech pe ziv, pignat eus an trede rumm d'an eil. — (Jakez Riou, Geotenn ar Werc'hez ha danevelloù all, Al Liamm, 1957, p. 20.)
* Bezañ darbet da unan/un dra bennak bezañ graet ; gant oa ha heuliet gant an amzer-verb tremenet
** Me a oa bet gloazet penegwir 'oa darbet din bezañ hopet. — (Jules Gros, Le trésor du breton parlé Première Partie, 1966, p. 28.)
** Darbet e oa din bezañ kouezhet. — (Jules Gros, Le trésor du breton parlé Première Partie, 1966, p. 128.)
** Darbet e oa din bezañ aet war ma fenn en aod. — (Jules Gros, Le trésor du breton parlé Première Partie, 1966, p. 238.)
** Darbet oa din bezañ divrec'het. — (Jules Gros, Le trésor du breton parlé Deuxième Partie, 1970, p. 64.)
** Darbet e oa din bezañ semplet gant ar spont am boa bet. — (Jules Gros, Le trésor du breton parlé Deuxième Partie, 1970, p. 488.)
** ..., goude ma oa bet darbet dezhañ bezañ taolet d’an traoñ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 9.)
** En deiz all pa oant aet d'an Treoger da geureka e oa darbet dezho bezañ lipet o loaioù. — (Jules Gros, Le trésor du breton parlé Deuxième Partie, 1970, p. 319.)
** Darbet e oa dezhañ bezañ sodet pa oa difennet outañ evañ gwin,— (Jules Gros, Le trésor du breton parlé Deuxième Partie, 1970, p. 480.)
** Diwezhañ tro e oan bet eno e oa darbet din bezañ marvet. — (Jules Gros, Le trésor du breton parlé Troisième Partie, 1974, p. 242.)
* menel war zarbet

#### Deveradoù

* darbedig

#### Evezhiadenn

Implijet gant ar verb bezañ en amzerioù eeun atav, hag en amzer-dremenet peurvuiañ.

#### Troidigezhioù

* galleg :